Deg usteqsi wis ukuz, nessumer-d tuget n yiswan uɣur saramen yiselmaden ad siwḍen deg urmud n ufares s tira gar yiswan igejdanen; aɛeddi deg timawit ɣer tira, ladɣa ayen yerzan asenqes deg uguren n temsertit. Ad namen yinelmaden ad ssenfalin tikta-nsen s tutlayt-nsen, d tagnit i unelmad akken ad imbeddel tikta d yimdukal-is deg umahil s yegrawen, d tagnit daɣen i uselmad akken ad yeẓẓer iswiren n yinelmaden i uheggi n yirmad n usejji. Yettili-d daɣen i unelmad akken ad yektazel iman-is, deg-s ad yeẓẓer uselmad ma yeṣṣaweḍ unelmad ad yakez timsirin n tegzemt d wanawen yemgaraden n uḍris, ad iwali tarrayt yeḍfer d yinelmaden-is ma twulem neɣ tewwi-d ad ttbeddel.